ЭРДЭНЭ РЕСУРС 3-Р УЛИРЛЫН САНХҮҮГИЙН ТАЙЛАН БОЛОН ХѲНДИЙ АЛТНЫ ТѲСЛИЙН ТАЛААР ТАНИЛЦУУЛЛАА

Хэвлэлийн Мэдээ

Нова Скошиа, Халифакс хот

2019.11.12

Эрдэнэ Ресурс Девелопмент Корпораци (TSX:ERD | MSE:ERDN) (“Эрдэнэ Ресурс” эсвэл “Компани” гэх) нь 2019 оны

9 сарын 30-нд дуусгавар болсон гурав болон есѳн сарын санхүү, үйл ажиллагааны тайлан болон Европын

Сэргээн Босголт, Хѳгжлийн Банк (“EBRD”)-ны оролцоотой санхүүжилтийн талаар шинэ мэдээллийг

танилцуулахад таатай байна. Компанийн SEDAR (“System for Electronic Document Analysis and Retrieval”)-т

бүртгэгдсэн 2019 оны 3-р улирлын Санхүүгийн тайлан, Үйл ажиллагааны тайлан (“MD&A” буюу “Удирдлагын

хэлэлцүүлэг ба дүн шинжилгээ”) ба Жилийн эцсийн мэдээллийн эмхтгэл (“AIF”) нь энэхүү хэвлэлийн мэдээний

салшгүй нэг хэсэг болно.

Компанийн Эшлэл:

Эрдэнэ Ресурсийн ерѳнхийлѳгч, гүйцэтгэх захирал Петер Акерли хэлэхдээ: “Бид тѳсѳл хѳгжүүлэлтийн чухал зорилтуудаа биелүүлсээр байгаад сэтгэл хангалуун байна. Үүнд EBRD-тай хийсэн санхүүжилтийн хэлцэл, урьдчилсан ТЭЗҮ болон хайгуулын үйл ажиллагааны амжилтуудыг дурдаж болно. Ингэснээр бид Хѳндий Алтны Тѳслийг олборлолтын шатанд хүргэх ба Хѳндий Алтны Дүүргийн ѳндѳр агуулга бүхий алтны нѳѳцийг тэлэх зэрэг хоёр үндсэн зорилгодоо хүрэхэд ойртсоор байна.”

“Бидний танилцуулсан урьдчилсан ТЭЗҮ нь ѳндѳр агуулгатай илээр олборлох боломжтой Хѳндий Алтны Тѳслийн үнэ цэнийг баталгаажуулсан бол 2019 оны 3-р улирлын хайгуулын хѳтѳлбѳрийн үр дүнгээр бид Баян Хѳндий ордын хязгаараас гадна ѳрѳмдлѳгийн үр дүн, Хар Морь (“Dark Horse”) хэмээх шинэ бүсийг нээсэн явдал нь ашиглалтын тусгай зѳвшѳѳрлийн талбайд алтны нѳѳцийг нэмэгдүүлэх боломжтойг харууллаа.”

“EBRD-ийн стратегийн санхүүжилтийг хүлээн авснаар Алтны Тѳслийн эцсийн ТЭЗҮ (“Feasibiility Study” эсхүл “FS”)-г дэмжих инженерчлэлийн болон тусгай зѳвшѳѳрлийн ажлуудыг эхлүүлээд байна. Бид 2020 оны дундуур олборлолтын шийдвэрийг гарган, 2021 оноос алт үйлдвэрлэж эхлэхээр зорьж байна.” хэмээн Петер Акерли танилцууллаа.

2019 оны 3-р улирлын онцлох үйл явдлууд:

Хѳндий Алтны Тѳсѳл – 100% Эрдэнэ Ресурсийн эзэмшил

> Tetra Tech Inc-ийн боловсруулсан NI 43-101 Техникийн Тайлангийн эерэг үр дүнг танилцуулсан бѳгѳѳд энэхүү тайланд Баян Хѳндийн урьдчилсан ТЭЗҮ, Алтан Нарын шинэчилсэн АШЭЗТ багтсан:

> Баян Хөндийн урьдчилсан ТЭЗҮ-д татварын дараах ѳнѳѳгийн цэвэр үнэ цэн (5% хорогдуулалт бүхий) (“NPV5%”) $97 сая ам.доллар болон дотоод өгөөжийн түвшин (“IRR”) 42% хэмээн тооцоологдов.

> Үүний зэрэгцээ Алтан Нарын шинэчилсэн АШЭЗТ-д татварын дараах ѳнѳѳгийн цэвэр үнэ цэн (5% хоргодуулалт бүхий) (“NPV5%”) болон дотоод өгөөжийн түвшин (“IRR”) нь тус бүр $24 сая ам.доллар болон 92%-аар тайлагнасан бѳгѳѳд Баян Хѳндий тѳслийн дэд бүтцийг ашиглан, үйлдвэрлэлийн хоёрдугаар үе шат болгон хѳгжүүлэхээр тусгасан.

> Баян Хөндийн урьдчилсан ТЭЗҮ-д танилцуулснаар ашиглалтын хугацаанд татвар болон элэгдлийн өмнөх ашиг нийтдээ $211 сая ам.доллар байна.

> Уурхайн ашиглалтын хугацааны хүдрийн дундаж агуулга нь Баян Хѳндийн урьдчилсан ТЭЗҮ-д 3.73 г/т,

Алтан Нарын АШЭЗТ-д 3.46 г/т байхаар тодорхойлогдсон.

> Баян Хөндийд 3.16 г/т дундаж алтны агуулга бүхий 520,700 унц баттай болон бодит геологийн нѳѳц (“Measured and Indicated Resources”) тодорхойлогдсон нь 2018 оны 9 сард тайлагнасан нѳѳцийн тайлангаас 20% өссөн үзүүлэлт юм.

> Баян Хөндийд 3.7 г/т дундаж алтны агуулга бүхий 422,000 унц батлагдсан ба магадласан үйлдвэрлэлийн нѳѳц (“Proven and Probable Reserves”)-ийг тооцоолов.

> Уурхайн ашиглалтын хугацаа 11 жил, үүнд: уурхай байгуулах 1 жил, Баян Хөндий ордын ашиглалтын хугацаа 6 жил, Алтан Нар ордын ашиглалтын хугацаа 3 жил байхаас гадна уурхайн хаалтын хугацааг 1 жил байхаар тѳлѳвлѳсѳн.

> Баян Хөндийн урьдчилсан ТЭЗҮ-д тодорхойлсноор жилд олборлох алтны дундаж хэмжээ 61,000 унц бол Алтан нарын АШЭЗТ-д тодорхойлсноор жилд олборлох алтны дундаж хэмжээ 45,300 унц, мѳнгѳний дундаж хэмжээ 205,000 унц байна.

> Баян Хөндийн урьдчилсан ТЭЗҮ-д нэг унц алт үйлдвэрлэх нийт нэгжийн өртөг (“AISC”) нь $746 ам.доллар, Алтан нарын шинэчилсэн АШЭЗТ-д нэг унц алттай дүйцэх (“AuEg”) нийт нэгжийн өртөг нь $931 ам.доллар байхаар тусгасан. (Хүснэгт 1-ийн тэмдэглэл 4-тэй танилцана уу.)

> Баян Хөндийн анхны хөрөнгө оруулалт 40 сая ам.доллар болон Алтан Нарын нэмэлт хөрөнгө оруулалт 2

сая ам.доллар байхаар тооцоолсон.

> Баян Хөндийн урьдчилсан ТЭЗҮ-д тодорхойлогдсон эргэн тѳлѳгдөх хугацаа: 2 жил

> Монгол улсад оруулах ѳгѳѳж ѳндѳр, уурхайн ашиглалтын хугацаанд Аж Ахуйн Нэгжийн Орлогын Албан Татвар (ААНОАТ), Ашигт Малтмалын Нөөц Ашигласны Төлбөр (АМНАТ) ба бусад татвар, хураамжид 82 сая ам.доллар тѳлж, Баянхонгор аймагт 300 гаруй шинэ ажлын байр бий болгоно.

> 2019 оны 8 сарын 5-нд Баян Хѳндийн ашиглалтын тусгай зѳвшѳѳрлийг авсан:

> Ашиглалтын тусгай зѳвшѳѳрѳл нь 30 жилийн хугацаатай олгогдсон бѳгѳѳд 70 жил хүртэл сунгах боломжтой.

> 2019 оны 11 сарын 1-нд Алтан Нарын нѳѳцийг бүртгүүлж, Монгол улсын Эрдэс Баялгийн Мэргэжлийн Зѳвлѳлийн зѳвшѳѳрлийг авсан бѳгѳѳд 2019 оны эцэст ашиглалтын тусгай зѳвшѳѳрлийг авна гэсэн хүлээлттэй байна.

> Sustainability East Asia-аар ахлуулан, Байгаль Орчин, Нийгмийн Нѳлѳѳллийн Үнэлгээг (“ESIA”) боловсруулж байна:

> 9-р сард суурь судалгаа, мэдээлэл цуглуулах ажлыг гүйцэтгэснээр нѳлѳѳллийн үнэлгээг боловсруулах,

нѳлѳѳллийг бууруулах тѳлѳвлѳлтийг эхлүүлсэн.

> Баян Хѳндийн Байгаль Орчин, Нийгмийн Нарийвчилсан Нѳлѳѳллийн Үнэлгээний олон нийтийн хэлэлцүүлгийг 2019 оны 4-р улиралд холбогдох захиргааны байгууллагад ѳргѳдѳл гаргахаас ѳмнѳ хийж гүйцэтгэнэ.

> Нѳлѳѳллийн үнэлгээ болон удирдлагын тѳлѳвлѳгѳѳг 2019 оны 4-р улирлын эцэст эцэслэхээр тѳлѳвлѳж байна.

> 9-р сард Хѳндий тусгай зѳвшѳѳрлийн талбайд хайгуулын болон нарийвчилсан ѳрѳмдлѳгийн хѳтѳлбѳрийг гүйцэтгэсэн:

> Ѳмнѳд Баян Хѳндийн үргэлжлэл: Баян Хѳндий ордоос ѳмнѳ зүгт 350 метрт ѳрѳмдлѳг хийсэн бѳгѳѳд үүнд ѳндѳр агуулга бүхий Баян Хѳндийн алтны ордтой адил шинж чанар бүхий галт уулын нэгдлийн хувирал бүхий алтны эрдэсжилт огтолсон.

> Хар Морь нь Баян Хѳндий ордоос хойд зүгт 4.5 км-т Хѳндий ашиглалтын тусгай зѳвшѳѳрлийн талбайд

32.9 г/т алтны агуулга бүхий чулуулгийн дээж авснаар шинээр нээн илрүүлсэн бүс юм.

> Баян Хѳндий – Страйкер ба Мидфийлд бүс: BKD-269 цооногт хийсэн нарийвчилсан ѳрѳмдлѳгѳѳр 2.4 г/т алтны агуулга бүхий 32 метрийн интервал, BKD-270 цооногт хийсэн ѳрѳмдлѳгѳѳр 1.7 г/т алтны агуулга бүхий 37 метр интервал огтолж, Баян Хѳндий ордын эрдэсжилт үргэлжилж байгааг тодорхойллоо.

> Хойд Хѳндий ба Тѳв Структурын Бүсийн үр дүн: Хойд Хѳндийд гүндээ кварцын штокверк болон брекчийн хувирсан монзонит огтолсныг бататгаж, Тѳв Структурын Бүсэд сульфидээр баялаг, хувирсан галт уулын нягт үелсэн чулуулаг оршиж байгааг тогтоосон.

> Боловсруулалтын усны нѳѳцийн ѳрѳмдлѳг ба судалгаа:

> Баян Хѳндий ордыг түшиглэн байгуулагдах уулын баяжуулах үйлдвэрийн технологийн ус хангамжийн эх үүсвэрт шаардлагатай ус ашиглалтын нѳѳцийг тодорхойлох 6 цооног бүхий талбайг олж тогтоосон.

> Тѳлѳвлѳсѳн хээрийн ангийн байрлалтай ойролцоо хоёр худгийг өрөмдөж гаргасан.

> Оны эцэст ус ашиглалтын нѳѳцийг холбогдох тѳрийн удирдлагын байгууллагаар хэлэлцүүлж баталгаажуулна.

> 2019 оны 4-р улирлын хайгуул ба техникийн хѳтѳлбѳрийг эхлүүлсэн:

> Компанийн 51% эзэмшлийн Улаан тусгай зѳвшѳѳрлийн талбайд 700 метрийн ѳрѳмдлѳгийн хѳтѳлбѳрийг тѳлѳвлѳснѳѳс: хувирлын систем байгааг шалгах (650 метр) ѳрѳмдлѳг, (~200 метр) дѳт гүний хоёр цооног шинээр ѳрѳмдѳх хѳтѳлбѳрүүд багтаж байна.

> Геотехникийн судалгаагаар эцсийн ТЭЗҮ-д багтах уурхайн ханын налууг илүү бодитоор тодорхойлох,

ингэснээр хѳрс хуулалтын харьцааг бууруулах боломжтой.

> Геофизикийн түүвэрлэлт, тайлал хийх хѳтѳлбѳрийг тѳлѳвлѳж байгаа нь тусгай зѳвшѳѳрлийн талбайд шинэ ѳрѳмдлѳгийн бүсийг тодорхойлоход чиглэсэн.

Санхүүгийн онцлох мэдээлэл

> Европын Сэргээн Босголт, Хѳгжлийн Банкны оролцоотой 8 сая канад долларын санхүүжилтийн багц зарласан:

> Энэхүү санхүүжилтийн багцад: хѳрвѳх нѳхцѳлтэй зээлийн 5 сая ам.долларын (6.6 сая кан.доллар) гэрээг баталгаажуулж, түүнтэй зэрэгцэн 1.6 сая кан.долларын зуучлалгүй, хаалттай санхүүжилт багтсан.

> Хѳрвѳх нѳхцѳлтэй зээлийн эхний санхүүжилт болон хаалттай хѳрѳнгѳ оруулалтын эхний хэсэг болох 4.1 сая кан.долларын санхүүжилтийг хүлээн авсан бѳгѳѳд эцсийн санхүүжилтийг 11 сарын сүүлээр хаахаар тѳлѳвлѳж байна.

> Хѳрѳнгѳ оруулалт нь тѳслийн хѳгжүүлэлтийн шийдвэрүүдийг санхүүжүүлэхэд чиглэнэ.

> 2019 оны 9 сарын 30-нд дуусгавар болсон гурван сарын хугацаанд Компанийн нийт алдагдал $638,379

байсан нь 2018 оны мѳн үеийн $743,484-тэй харьцуулахад буурсан үзүүлэлт юм.

> Капиталжуулсан зардлыг оролцуулсан хайгуулын зардал нь $1,745,752 байсан бѳгѳѳд ѳнгѳрсѳн оны

$1,609,985-тай харьцуулахад ѳссѳн үзүүлэлт юм. Энэхүү зардал нь хэдийгээр урьдчилсан ТЭЗҮ хийхэд

зардал ѳссѳн боловч ѳрѳмдлѳгийн үйл ажиллагаатай холбоотой зардлын бууралтаас үүдэлтэй.

> Компанийн захиргаа, удирдлагын зардал (мѳнгѳн бус, хувьцаанд суурилсан нѳхѳн тѳлбѳр болон элэгдлийг оролцуулахгүй) нь $216,372 байсан нь ѳнгѳрсѳн оны мѳн үеийн $307,473-тэй харьцуулахад

буурсан үзүүлэлт юм. Энэ нь боловсон хүчний ѳѳрчлѳлттэй холбоотой зардал буурсан болон гүйцэтгэлийн урамшууллын хугацаатай холбоотой.

Санхүүжилтийн тухай

2019 оны 10 сарын 15-нд Эрдэнэ Ресурс нь Европын Сэргээн Босголт, Хѳгжлийн Банк (“EBRD”)-ны оролцоотой 8 сая кан.долларын санхүүжилтийн багцыг танилцуулсан. Энэхүү багцад EBRD-тэй 5 сая ам.долларын хѳрвѳх нѳхцѳлтэй зээлийн гэрээ хийснээс гадна, 1.6 сая кан.доллар хүртэл зуучлалгүй, хаалттай санхүүжилт багтаж байна.

2019 оны 11 сарын 4-нд Эрдэнэ Ресурс нь эхний санхүүжилт болох 2.5 сая ам.долларыг хүлээн авсан бѳгѳѳд 30 хоногийн дотор зээлийн үлдсэн санхүүжилтийг хүлээн авахаар тѳлѳвлѳж байна. Жилийн 10%-ийн хүүтэй энэхүү зээлийг Компанийн сонголтоор капиталжуулж болох бѳгѳѳд гэрээ хүчин тѳгѳлдѳр болсноос 36 сарын дараа тѳлѳгдѳх нѳхцѳлтэйгөөр хийгдсэн. Зээлийг дараах хоёр нѳхцөлийн аль нэг нь бүрдсэний дараа 25%-ийн нэмэгдэлтэйгээр эргүүлэн тѳлж болно, үүнд: (1) NI 43-101 стандартын дагуу хийгдсэн эцсийн ТЭЗҮ-ийг бүртгүүлэх эсвэл Эрдэнэ Ресурсийн хяналтын багц солигдох (2) анхны санхүүжилтийн гүйлгээ хийгдсэнээс хойш 24 сар ѳнгѳрсѳн. Холбогдох нѳхцөлүүдийг хангаснаар нэг, хоёр, гурван жилийн хугацаанд EBRD нь бүх зээл болон хэсэгчлэн хѳрвүүлэх сонголтыг хийсэн тохиолдолд нэгж хувьцааг $0.20 канад долларт суурилж жил тус бүр 10%,

20% болон 30%-ийн нэмэгдэл үнэлгээтэйгээр компанийн Энгийн хувьцаанд хѳрвүүлэх боломжтой.

Компани нь 10 сарын 26-нд зуучлалгүй, хаалттай санхүүжилтийн хүрээнд 855,000 кан.долларын баталгааг авч, нэгж тус бүр нь $0.20 кан.долларын үнэлгээ бүхий 3,800,000 үнэт цаасны нэгжийг гаргаад байна. Үнэт цаасны нэгж бүр нь Компанийн нэг Энгийн хувьцаа болон энгийн хувьцаа худалдан авах эрх бүхий хагас (½) Варрант (“Warrant”)-аас бүрдэнэ. Варрант бүр нь санхүүжилт хаагдсанаас хойш 2 жилийн дотор нэг энгийн хувьцааг

$0.30 канад доллараар худалдан авах эрхийг олгоно. Хѳрѳнгѳ оруулалтын зуучлалын зардалд Компани нийт

$1,200 кан.доллар тѳлж, 6,000 варрантыг гаргасан. Энэхүү варрант нь санхүүжилтийн хүрээнд гаргаж буй

варранттай ижил нѳхцөлѳѳр хэрэгжинэ.

Санхүүжилтийн багц нь Компанийн Хѳндий Алтны Тѳслийн хараат бус эцсийн ТЭЗҮ, анхны инженерчлэл загвар,

хайгуул болон хѳрѳнгѳ оруулалтын зардлууд, эргэлтийн хѳрѳнгѳд зарцуулагдана.

Хѳндий Алтны Тѳслийн тухай

Эрдэнэ Ресурсийн ордууд нь дэлхийн томоохон алт, алт-зэсийн ордуудыг агуулагч Тѳв Азийн Орогены бүсэд багтдаг Эдрэнгийн террейнд байрладаг. Эрдэнэ Ресурс нь Монгол улсын баруун ѳмнѳд хэсэгт 10 гаруй жил хайгуул судалгааг хийн, ѳдгѳѳ Хѳндий алтны дүүргийг нээн илрүүлээд байна. Хѳндий алтны дүүрэг нь ѳндѳр агуулга бүхий алт, полиметаллын хэд хэдэн хэтийн тѳлѳвт талбайг хамардгаас хоорондоо 16 км зайд орших Баян Хѳндий, Алтан Нар ордуудыг ашиглалтын шатанд хүртэл хѳгжүүлэхээр зорьж байна. Эдгээр ордуудыг хамтад нь Хѳндий Алтны Тѳсѳл (“Тѳсѳл”) хэмээн нэрлэдэг.

2019 оны 10 сард Эрдэнэ Ресурс нь Хѳндий Алтны Тѳслийн техникийн тайланг (Хэвлэлийн мэдээтэй эндээс танилцана уу) танилцуулсан бѳгѳѳд энэхүү техникийн тайланд Баян Хөндий ордын (“Bayan Khundii”) урьдчилсан техник, эдийн засгийн үндэслэл (“урьдчилсан ТЭЗҮ”,“PFS”) болон Алтан Нар ордын (“Altan Nar”) шинэчилсэн анхан шатны эдийн засгийн тооцоолол (“АШЭЗТ”) орсон болно. Урьдчилсан ТЭЗҮ-д Баян Хѳндий, Алтан Нар ордын татварын дараах ѳнѳѳгийн цэвэр үнэ цэн (5% хорогдуулалт бүхий) (“NPV5%”) алтны үнийг

$1,300 ам.доллар/унц байхаар тѳсѳѳлөхөд тус бүр $97 сая ам.доллар, $24 сая ам.доллараар тооцоологдсон. Баян Хѳндий ба Алтан Нарын дотоод ѳгѳѳжийн түвшинг (“IRR”) тус бүр 90%, 42% гэж тооцоолсон. Урьдчилсан ТЭЗҮ-д 0-7 жилд Баян Хѳндий ордыг ашиглах ба 3.73 г/т дундаж агуулга бүхий хүдрийг боловсруулж, жилд

дунджаар 61,000 унц алтыг илээр олборлох, 7-10 жилд Алтан Нар ордыг ашиглан, 3.46 г/т дундаж агуулга бүхий хүдрийг боловсруулж, жилд дунджаар 48,000 унц алт олборлохоор тѳлѳвлѳж байна. Баян Хѳндий ордод уламжлалт нүүрсэнд уусгах боловсруулах үйлдвэрийг байгуулахаар тѳлѳвлѳсѳн. 2019 оны 8-р сард Баян Хѳндий ордын ашиглалтын тусгай зѳвшѳѳрлийг авсан бѳгѳѳд компани 2021 оноос эхлэн үйлдвэрлэл эхлүүлэхээр тѳлѳвлѳж байна.

Анхан шатны эдийн засгийн тооцоолол нь урьдчилсан таамаглал бѳгѳѳд зарим тооцоололд боломжит нѳѳц агуулсан. Боломжит нѳѳц нь урьдчилсан болон эцсийн техник, эдийн засгийн тооцоололд нѳѳц хэмээн багтаахад геологи, эдийн засгийн хувьд эрсдэл ихтэй. Эдийн засгийн үр ашиг багатай геологийн нѳѳцийг үйлдвэрийн нѳѳц, эдийн засгийн тооцоололд багтаахгүй.

Мэргэшсэн этгээд (геологич) ба дээжлэлтийн протокол

Петер Далтон (Peter Dalton) нь Компанийн ахлах геологич (P.Geo, Nova Scotia) бөгөөд NI 43-101-т заасан мэргэшсэн этгээд ба урьдчилсан ТЭЗҮ, АШЭЗТ-оос бусад техникийн мэдээлэл, Баян Хѳндийн эрдсийн баялаг, нѳѳцѳѳс бусад мэдээ мэдээллийг Эрдэнэ Ресурсийн зүгээс хянан баталгаажуулсан болно. Бүх дээжийг Улаанбаатар хот дахь Эс Жи Эс (“SGS”) лабораторид шинжлүүлсэн. Эс Жи Эс лабораторийн дотоод хяналт шалгалтаас гадна Компани нь тусгай стандарт бэлдэц, хээрийн болон лабораторийн хуулбар, мөн хүдэржилтгүй бэлдцийг ашиглан дээжийн чанарын хяналт, баталгаажуулалт (“QА/QC”)-ын протоколыг гүйцэтгэсэн. Бүх дээжид алтны агуулгыг стандарт Хайлуулах аргаар (fire assay), бусад 33 химийн элементийг Индукцын хос плазмт спектрометрийн арга (Inductively Coupled Plasma Optical Emission Spectroscopy) ашиглан тогтоосон. 5 г/т алтны агуулгаас дээш агуулга илэрсэн дээжүүдэд алтны шигшүүрийн шинжилгээ (screenmetallic gold analysis) хийсэн ба энэ нь 500 г дээжний 75 микроноос бага байх 30 г бүхий 3 дээж болон 75 микроноос том байх хэсгүүдэд хийгдсэн алтны хайлуулах (fire assay) шинжилгээнүүдийн жигнэсэн дунджаар илэрхийлэгддэг.

Эрдэнийн дээжлэлтийн протокол нь (хүдэржилт болон чулуулгийн төрлөөс хамаарч) зарим нэг жижиг, хүдэржилтийн дараа үеийн чулуулаг болон хүдэржилтгүй боржинг алгассан, 1 эсвэл 2 метрийн интервалтайгаар, цооногийг бүтнээр нь хамарсан дээжлэлтээс бүрддэг. Дээжлэлтийн интервалыг чөмгөн дээжний гүний метр дээр үндэслэдэг ба геологийн хяналт эсвэл хүдэржилтээс хамаардаггүй болно. Бүх дээжийг чөмгөн дээжний гүний метр дээр үндэслэн алмазан хөрөөгөөр 2 тэнцүү хуваадаг. Хуваагдсан дээжийн талыг дээжний уутанд ялган авч дээжилдэг бөгөөд үлдсэн талыг нь дээжний хайрцагт үлдээн Компанийн Баян Хөндий дэх хээрийн ангид аюулгүй байдлыг ханган хадгалдаг. Бүх дээжийг нэг багцандаа 30 дээж байхаар хуваарилдаг ба багц болгонд стандарт бэлдэц, хүдэржилтгүй бэлдэц, лабораторийн хуулбар болон хээрийн хуулбар дээж буюу дээжийг 4 хуваан, 2-ыг нь 2 тусад нь дээжлэн хийж Улаанбаатар дахь Эс Жи Эс (“SGS”) лаборатори руу шууд тээвэрлэдэг. Тээвэрлэлтийг Эрдэнийн ложистикийн гэрээт компани Монруд ХХК гүйцэтгэдэг.

Компанийн тухай

Эрдэнэ Ресурс Девелопмент Корпораци нь Монгол Улсад суурь болон үнэт металлын хайгуул, тѳсѳл хѳгжүүлэлтийн үйл ажиллагаа эрхэлдэг Канад улсад бүртгэлтэй хайгуулын компани юм. Компани нь Монгол Улсын баруун урд бүсэд хайгуул хийх эрх бүхий 4 хайгуулын, 2 ашиглалтын тусгай зѳвшѳѳрлийг эзэмшдэг бѳгѳѳд эдгээр хайгуулын бүсэд хийсэн судалгааны үр дүнд Хѳндий Алтны Дүүргийг нээн илрүүлсэн. Эрдэнэ Ресурс Девелопмент Корпораци нь Торонто болон Монголын хѳрѳнгийн биржүүд дээр бүртгэлтэй. Компанийн тухай дэлгэрэнгүй мэдээллийг Компанийн вебсайт [www.erdene.com-оос авч танилцах боломжтой](http://www.erdene.com-оос). Компанийн талаарх̆ чухал̆ мэдээллүүд нь зѳвхѳн Компанийн вебсайтаар дамжин хүрдэг тул хѳрѳнгѳ оруулагчид вебсайтаар дамжуулан бодит мэдээллийг авахыг зөвлөж байна.

Урьдчилсан таамаглал

Зарим мэдээллүүд нь Үнэт цаасны хуулийн хүрээнд урьдчилсан таамаглалуудыг агуулсан болохыг үүгээр мэдэгдэж байна. Урьдчилсан таамаглал нь урьд болж байсан болон ирээдүйд болох бодит баримт биш ба зѳвхѳн ирээдүйн тѳлѳвлѳгѳѳ, стратеги, тѳсѳл, нѳхцѳл байдалд тулгуурласан үзэл баримтлал, магадлал болон таамаглал болно. Энэхүү таамаглалууд нь тодорхой үндэслэлд тулгуурласан боловч баталгаа биш юм. Компанийн үйл ажиллагаа нь олон хүчин зүйлээс шалтгаалах бѳгѳѳд зарим хүчин зүйлс нь Компанийн хяналтаас давсан байх магадлалтай ирээдүйд учирч болох хүчин зүйлс юм. Материаллаг ѳѳрчлѳлт үзүүлэх боломжтой хүчин зүйлсэд эрдсийн зах зээлийн үнэ, хайгуулын үр дүнгүүд, бизнесийн болон зах зээлийн орчин, эдийн засгийн байдал болон санхүүжилт, хѳрѳнгѳ босголт зэрэг орно. Дээр дурдсан мэдээллүүд нь ирээдүйд ѳѳрчлѳгдѳн хувирах магадлалтай. Компани нь Үнэт цаасны хуульд ѳѳрѳѳр заагаагүй тохиолдолд Урьдчилсан таамаглалыг ѳѳрчлѳн, шинэчлэх үүрэг хүлээхгүй.

ЭНЭХҮҮ МЭДЭЭЛЛИЙГ ОЛОН НИЙТЭД ТАНИЛЦУУЛАХАД ЯМАРВАА НЭГЭН ЗАСАГ ЗАХИРГААНЫ БАЙГУУЛЛАГА ЗѲВШѲѲРСѲН, ҮЛ ЗѲВШѲѲРСѲН МЭДЭГДЭЛ ХИЙГЭЭГҮЙ.

Холбоо барих:

Петер К. Акерли, Ерѳнхийлѳгч болон Гүйцэтгэх захирал

Роберт Женкинс, Санхүү хариуцсан захирал

Утас: (902) 423-6419

Twitter: https://twitter.com/ErdeneRes

Facebook: [https://www.facebook.com/ErdeneResource](http://www.facebook.com/ErdeneResource)

LinkedIn: [https://www.linkedin.com/company/erdene-resource-development-corp-/](http://www.linkedin.com/company/erdene-resource-development-corp-/)

YouTube: [https://www.youtube.com/channel/UCILs5s9j3SLmya9vo2-KXoA](http://www.youtube.com/channel/UCILs5s9j3SLmya9vo2-KXoA)